Domino et magnifico vir venerabile Siebotoni et uxore sua Gotestiva, emtores, ego Erlenus presbiter et Waldo presbiter, pariter venditores. Constat nos vobis vendere, et ita a die presente vendimus res et mancipia, quem de Erdulfe per carta vendiccionis legibus conquesivimus; que sunt site ipsas res et mancipia in pago Vienense, in villis que nominantur: in primis in villa Caucilla manso indominicato cum capella qui est in onore sancti Mauricii dedicata, et quiquit ad ipso manso vel ad ipsa capella aspicit vel aspicere videtur; et vendimus vobis in villa Brociano Subter mansiones et vineis, et quiquit ibi visus sumus abere; et vendimus vobis in Aucellatis villa manso indominicato cum capella qui est in onore sancti Marteni dedicata, et alias res quiquit ad ipso manso vel ad ipsa capella aspicit; et vendimus vobis in Lendatis villa eclesia qui est in onore sancti Martini dedicata, cum suum presbiteratum et mansiones, et terris et silvis, et quitquit ibi aspicit; et vendimus vobis in Mossiaco villa manso indominicato cum eclesias duas in onore sancta Maria et sancti Desiderii dedicatas, et mancipia supramanentibus, et quiquit ibi aspicit vel aspicere videntur: sunt ipsas res et mancipia in edificiis, casis adstantibus, casaricis, ortis, areis, vineis, vinialis, campis, pratis, pascuis, silvis, decimis, rivis, fontibus, arboribus pommiferis et impommifferis, aquis aquarumque decursibus, omnia et ex omnibus quiquid superius dicit, res et mancipia que Erlulfus de sua ereditate nobis vendidit, sub integro vobis a die presente vendimus, et accepimus de vos precium, sicut inter nos convenit, libras LX, et ipsas res et mancipia suprascripta de nostro jure et dominacione in vestram tradimus potestatem perpetualiter ad posidendum, abendi, vendendi, donandi seut licead vobis comutandi, et quiquit exinde facere volueritis in omnibus liberam abeatis potestatem; et si quis con[tra] hanc vendicionem venire dicere, tentare, vel inquietare voluerit, non valead evindicare quot repetit, se[t insuper] sit culpabilis et impleturus una cum fisco tantum et alium tantum quan[tum] predictas res et mancipia eo tempore melioratas valuerint, et presens vendicio ista firma et stabilis permanead, cum stipulacione subnixa. Ego Waldo presbiter venditione ista a me facta relegi et subscripsi et firmare rogavi. Erlenus presbiter vendicione ista fieri et firmare rogavi et subscripsi. Ego Mallenus rogitus subscripsi. Ego Girbertus rogatus et suscribsi. Aspasius rogatus subscripsit. Warinus rogitus subscripsit. Adalardus rogitus subscripsit. Ego Erlulfus rogatus subscripsit. Abo rogatus subscripsit. S. Fulherie. Ego Adalbero rogatus subscripsit. S. Adelart. S. Humbert. S. Raimbert. S. Eldrico. S. Bernerio. Ego Aioardus rogatus, jubente Bernerio, vendicione ista scripsi, datavi die veneris, in mense genuario, anno primo quo Ludovicus benedictus fuit ad regem.